

ที่ มท ๐๘19.๑/ว

ถึง สำนักงานส่งเสริมการปกครองท้องถิ่น ทุกจังหวัด

ด้วยกรมส่งเสริมการปกครองท้องถิ่นได้รับแจ้งจาก สำนักงานปลัดกระทรวง สำนักนโยบายและแผน กระทรวงมหาดไทยว่า คณะกรรมการนโยบายแอลกอฮอล์แห่งชาติ ได้กำหนดประชุมคณะกรรมการฯ   
ครั้งที่ ๑/๒๕๖๖ เมื่อวันที่ 8 ธันวาคม ๒๕๖๖ ณ ห้องประชุม ๓๐๑ ตึกบัญชาการ ๑ ทำเนียบรัฐบาล   
โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์เป็นประธาน   
และรัฐมนตรีว่าการกระทรวงมหาดไทยเป็นกรรมการ ซึ่งที่ประชุมฯ ได้มีการหารือเรื่องแนวทางการควบคุม เครื่องดื่มแอลกอฮอล์ในช่วงเทศกาลปีใหม่ พ.ศ. ๒๕๖๗ และมีมติมอบหมายให้กระทรวงมหาดไทย   
โดยกรมส่งเสริมการปกครองท้องถิ่น ดำเนินการในประเด็นดังต่อไปนี้

๑) แจ้งองค์กรปกครองส่วนท้องถิ่นมอบหมายเจ้าหน้าที่ประจำด่านชุมชน เพิ่มการสกัดกั้น  
ผู้มีอาการมึนเมาที่ผ่านมา ณ ด่านชุมชน และประชาสัมพันธ์ให้มีการใช้แนวทางการสังเกตและประเมินอาการมึนเมาสุราเบื้องต้น มาใช้ในการคัดกรองผู้มีอาการมึนเมาสุรา เน้นการเรียกตรวจผู้ขับขี่รถจักรยานยนต์   
และเยาวชนให้มากขึ้น และรายงานผลการดําเนินงานคัดกรองผู้มีอาการมึนเมาสุรา ต่อที่ประชุม  
ศูนย์อํานวยการป้องกันและลดอุบัติเหตุ ทางถนนช่วงเทศกาลปีใหม่ พ.ศ. ๒๕๖๗ ให้จังหวัดทราบเป็นประจำทุกวัน


๒) พิจารณานําแบบบันทึกการสังเกตภาวะมึนเมาสุราสำหรับเจ้าหน้าที่ใช้ในประกอบ  
การวินิจฉัยอาการมึนเมาสุรา โดยเฉพาะอย่างยิ่งในกลุ่มผู้ขับขี่ที่เกิดอุบัติเหตุ

กรมส่งเสริมการปกครองท้องถิ่นพิจารณาแล้วเห็นว่า เพื่อให้แนวทางการควบคุม เครื่องดื่มแอลกอฮอล์ในช่วงเทศกาลปีใหม่ พ.ศ. ๒๕๖๗ เป็นไปตามที่กำหนด จึงขอความร่วมมือจังหวัด ประชาสัมพันธ์ให้องค์กรปกครองส่วนท้องถิ่น ดำเนินการในส่วนที่เกี่ยวข้อง และรายงานผลการดำเนินการ ผ่าน google from   
ให้กรมส่งเสริมการปกครองท้องถิ่นทราบ ภายในวันที่ 31 มกราคม 2567 ทั้งนี้ สามารถดาวน์โหลดสิ่งที่ส่งมาด้วยได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

กรมส่งเสริมการปกครองท้องถิ่น

ธันวาคม 2566



กองสาธารณสุขท้องถิ่น

ฝ่ายบริหารงานทั่วไป

โทร. ๐-๒๒๔๑-๙๐๐๐ ต่อ 5406

หน.ฝ.บห. ..............................

นวผ.ปก. ........…………………...

ไปรษณีย์อิเล็กทรอนิกส์ saraban@dla.go.th

ผู้ประสานงาน นายกอบชาติ วิเชียรศรี 08-1174-3738  
 นางสาวณัททยารัตน์ กาเย็นทรีย์